JY LEES NOU Só kry jy Meghan se bekende haarstyl
Meghan Markle het op Sondag, 4 Augustus, haar 38ste verjaardag gevier. Die hertogin van Sussex word gekenmerk aan haar minimale styl, ligte grimering en ’n lae bolla.
* Die storie het oorspronklik op 5 November 2018 verskyn:
Volg dié stap-vir-stap-wenke om die hertogin se kenmerkende lae bolla te skep.
Die hertogin van Sussex, Meghan Markle, het met haar en prins Harry se ampsbesoek aan Australië, Nieu-Seeland en die eilande Tonga en Fidji die koppe laat draai. Nie net met haar stylvolle uitrustings nie, maar ook haar lieflike hare.
Haarstilis George Northwood het die koninklike egpaar op die 16 dae lange toer vergesel. Dis te danke aan hom dat Meghan se hare elke dag so afgerond gelyk het. Sy het van ’n gladde poniestert en los krulle tot haar kenmerkende lae bolla wat effe los en onnet voorkom, gedra.
Harry and Meghan at the Invictus Games in Sydney, Australia - closing ceremony @meghanmarkle_official #meghanmarkle #meghanmarklestyle #rachelzane #royalfamily #dutchessofsussex #harryandmeghan #meghanandharry
A post shared by Meghan Markle ?? (@meghanmarkle_official) on Oct 31, 2018 at 3:37am PDT
Die SARIE-skoonheidspan het gaan uitvind hoe om die voorkoms self te skep.
1. Jou hare moet in effense lae gesny wees wat jou gesig mooi raam.
2. Spuit haarsproei liggies oor jou hare.
3. Maak jou hare met ’n neutrale kleur haarrekkie in ’n lae poniestert vas.
4. Spuit ’n mediumsterk haarsproei oor jou poniestert. Dit sal jou help om jou hare te stileer en nie te hard te laat voel nie.
5. Verdeel jou poniestert in twee gedeeltes en draai dit om mekaar.
6. Draai jou hare in ’n bolla en steek dit met knippies vas.
7. Trek nou aan die bolla om daardie effense onnet voorkoms te skep.
8. Gebruik ’n krultang om die losgetrekte haartjies rondom jou gesig mooi te laat val.
Die hertog en hertogin het 76 geleenthede oor die 16 dae bygewoon. Dit beteken Meghan het tot drie, vier keer per dag haar uitrusting én haarstyl verander!
Hier is ’n oorsig van haar glans-oomblikke:
Dag 1 in Australië
Dag 2 in Australië
Dag 4 in Australië
Dag 5 in Australië
Dag 6 in Australië
Dag 7 in Australië
Dag 8 in Australië
Dag 9 in Australië
Dag 10 in Australië
Dag 1 op Tonga
Dag 2 op Tonga
Dag 1 op Fidji
Dag 2 op Fidji
Dag 3 op Fidji
Dag 1 in Nieu-Seeland
Dag 2 in Nieu-Seeland
Dag 3 in Nieu-Seeland
Bronne: www.instyle.com, www.harpersbazaar.com
Meer oor: haarstyl| meghan markle
Reese Witherspoon nou ’n donkerkop!
Al gehoor van “boy brows?” Wenkbroue wat by almal pas
Voorbladgesig-wenner Yolani Abrahams gesels oor haar natuurlike hare